Sageli ei ole need eesmärgid koolitaja sõnul  kuidagi seotud konkreetse inimese töö olemuse ja sisuga, rääkimata sellest, et inimene oleks selle eesmärgiga kuidagi emotsionaalselt seotud.    «Olen väga kaugel sellest, et taandada juhti rollist eesmärkide ja sihtide püstitamine. Olen kaugel ka sellest, et taandada juhi rollist kontrolli funktsioon. Kuid olen väga seda meelt, et juhtimine ei tähenda käsulaudade välja andmist ja marulist mikromanageerimist ning kontrolltegevust,» selgitas Ülavere. «Seega, kui järgmine kord näed sellise stiiliga  juhti, siis võid julgelt püstitada hüpoteesi sarnaselt minu kunagise juhi juhtumiga - tal pole aimugi, kuhu ja miks peaks edasi minema.»